Αχιλλέας Ανδρέας Ντε Γκρες

Ο Αχιλλέας Ανδρέας Ντε Γκρες (Νέα Υόρκη, 12 Αυγούστου 2000) είναι ηθοποιός, μοντέλο, μέλος της Βασιλικής Οικογένειας της Δανίας και απόγονος της τέως Ελληνικής Βασιλικής Οικογένειας. Είναι το τρίτο παιδί και δεύτερος γιος του Παύλου Ντε Γκρες και της Μαρί Σαντάλ Μίλλερ. Καλλιτεχνικά είναι γνωστός με το ψευδώνυμο Achi Miller.

 Βιογραφικά στοιχεία 
Ο Αχιλλέας Ανδρέας γεννήθηκε στο Ιατρικό Κέντρο του Γουέιλ Κορνέλ (Νοσοκομείο Νέας Υόρκης-Πρεσβυτεριανό) της Νέας Υόρκης το 2000, από τους Παύλο Ντε Γκρες και Μαρί Σαντάλ Μίλλερ. Οι παππούδες της από τη μεριά του πατέρα του είναι ο Κωνσταντίνος Β΄ και η Άννα-Μαρία, που ήταν ο τελευταίος Βασιλιάς και η Βασίλισσα των Ελλήνων, ενώ ο παππούς από τη πλευρά της μητέρας του είναι ο επιχειρηματίας Ρόμπερτ Γουόρεν Μίλερ. 

Βαφτίστηκε στον Καθεδρικό Ναό της Αγίας Σοφίας στο Λονδίνο στις 7 Ιουνίου 2001, από τον Αρχιεπίσκοπο Θυατείρων και Μεγάλης Βρετανίας Γρηγόριο και αναδόχους του, την Ινφάντα Ελένα της Ισπανίας, τον Πρίγκιπα Γουλιέλμο του Λουξεμβούργου, τον Πρίγκιπα Καρντάμ της Βουλγαρίας, την Πριγκίπισσα Θεοδώρα της Ελλάδας, την Πριγκίπισσα Ροσάριο του Πρέσλαβ και τον Πρίγκιπα Αλεξάντερ φον Φιούρστενμπεργκ. Το 2004 η οικογένειά του μετακόμισε στο Λονδίνο, για να βρίσκεται κοντά στον παππού και τη γιαγιά του, Κωνσταντίνο και Άννα Μαρία, όπου και μεγάλωσε. 

Φοίτησε στο Wetherby School και ακολούθως στο Κολλέγιο Ουέλινγκτον, στο Μπέρκσαϊρ. Αποφοίτησε από το Gallatin School of Individualized Study του Πανεπιστημίου της Νέας Υόρκης τον Μάιο του 2023, όπου εκτός από το Πτυχίο στην Τέχνη και τη Λογοτεχνία, έλαβε και Διεπιστημονικό Ακαδημαϊκό Βραβείο Αριστείας επειδή «ανέπτυξε βαθιά αγάπη για τη δραματική λογοτεχνία κατά την περίοδο των σπουδών του στο Gallatin».

Σε ηλικία 17 ετών έκανε το ντεμπούτο του ως ηθοποιός στην σειρά «Τόλμη και Γοητεία», συμμετέχοντας σε 5 επεισόδια από το 2017 έως το 2019.

Το 2018, το «Paper Magazine» δημοσίευσε φωτογραφίες από ένα γύρισμα με τον Αχιλλέα-Ανδρέα, τον αδελφό του Κωνσταντίνο-Αλέξιο και την αδερφή του Μαρία-Ολυμπία, ντυμένοι με ρούχα από τον οίκο υψηλής ραπτικής Dior.

Τον Μάιο του 2022, συμμετείχε ως μοντέλο στη νέα σειρά ρούχων του οίκου μόδας Zadig & Voltaire. 

Τον Ιούλιο του 2023, ξεκίνησε την καριέρα του ως ηθοποιός κινηματογράφου, συμμετέχοντας στην αμερικανική κωμωδία «No Hard Feelings (Μαθήματα Αποπλάνησης)».

Τον Δεκέμβρη του 2024, έλαβε μαζί με τα άλλα μέλη της τέως βασιλικής οικογένειας την ελληνική υπηκοότητα, υπό το επώνυμο Ντε Γκρες.

 Φιλμογραφία 
+ΠερίοδοςΤίτλοςΡόλοςΣημειώσεις2017–2019Τόλμη και ΓοητείαSimon2022Just NoiseNick2023Μαθήματα ΑποπλάνησηςTeen

 Τίτλοι και Προσφωνήσεις 
Ως απόγονος του Χριστιανού Θ΄ της Δανίας φέρει τον τίτλο «Πρίγκιπας της Δανίας» με την προσφώνηση «Η Αυτού Βασιλική Υψηλότητα».

 12 Αυγούστου 2000 – σήμερα: Η Αυτού Βασιλική Υψηλότητα Πρίγκιπας Αχιλλέας Ανδρέας της Δανίας

Με την απόκτηση της ελληνικής ιθαγένειας, υπό τις προϋποθέσεις του ελληνικού νόμου 2215/1994, παραιτήθηκε ρητά και ανεπιφύλακτα από την κατοχή οποιουδήποτε τίτλου που αποδίδεται εντός της ελληνικής επικράτειας.

 Γενεαλογικό δένδρο 

<center>

 Παραπομπές 

 Εξωτερικοί σύνδεσμοι 

 Επίσημη ιστοσελίδα της πρώην Βασιλικής Οικογένειας της Ελλάδας
 Λογαριασμός Αχιλλέα Ανδρέα Ντε Γκρες στο Instagram
 Λογαριασμός Αχιλλέα Ανδρέα Ντες Γκρες στο ΤikTok

Κατηγορία:Οίκος του Γκλύξμπουργκ
Κατηγορία:Πρίγκιπες της Δανίας
Κατηγορία:Ελληνοαμερικανοί
Κατηγορία:Φωτομοντέλα
Κατηγορία:Ηθοποιοί κινηματογράφου
Κατηγορία:Ηθοποιοί τηλεόρασης
Κατηγορία:Έλληνες ηθοποιοί